Държавен вестник, бр. 59, 2012 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  59
установени в една от другите Държави, които 
са сключили споразумение за подкрепа на 
проекта с тази държава, в съответствие с член 
3.5 от Междуправителственото споразумение. 
„Други държави“ означава всички държави, 
посочени в първо съображение от преамбюла, 
различни от Държавата.
„Място на стопанска дейност“ има значе­
нието, посочено в съответната спогодба за 
двойно данъчно облагане. Ако такава спогодба 
не съществува, тогава „Място на стопанска 
дейност“ ще има същото значение, както в 
последния вариант към датата на подписване на 
настоящото на Примерна данъчна конвенция 
за Приходите и Капитала на Организацията 
за икономическо сътрудничество и развитие.
„Лице“ означава всяко физическо лице или 
Субект, било от публичен или частен характер.
„Тръбопроводен коридор“ означава земна 
площ в рамките на Строителния коридор, 
която е 12 метра широка (но може да се раз­
ширява до необходимата степен за разполагане 
на помощни тръбопроводни мощности), като 
всичко това се съобщава от Дружествата и 
се одобрява от Държавата в съответствие с 
член 12.
„Проект“ означава разработването, оце­
няването, проектирането, придобиването, 
изграждането, монтирането, притежаването, 
финансирането, застраховането, търговската 
експлоатация, ремонтирането, подмяната, 
обновлението, поддръжката, разширяването, 
удължаването, експлоатацията (включително 
Преноса), защитата и извеждането от експлоа­
тация и дейности, свързани с тях или зависещи 
от тях, всички те свързани с Тръбопроводната 
система Набуко (която не може да включва 
никоя последваща отделна тръбопроводна 
система, построена от Дружествата и/или 
Акционерите).
„Проектни дейности“ означава дейностите, 
провеждани от Участниците в проекта, във 
връзка с Проекта.
„Проектно споразумение“ означава всяко 
споразумение, договор, лиценз, съгласие, раз­
решително, разрешение, изключение, лизинг, 
концесия или друг документ, различен от 
това Споразумение и Междуправителственото 
споразумение, по които, от една страна, Дър­
жавата, всеки Държавен орган или Държавен 
субект, и от друга страна, всеки Участник в 
проекта са или станат по-късно страна, които 
са в писмен вид и се отнасят за Дейностите 
по проекта, като всяко такова споразумение, 
договор или друг документ може да бъдат 
удължавани, подновявани, заменяни, попра­
вяни или по друг начин изменяни във всеки 
един момент в съответствие с техните условия.
„Земя за проекта“ означава всяко участие 
в земя, било Държавна земя или Недържавна 
земя, изисквана от или предоставена на „Наци­
онално Дружество Набуко“ за осъществяване 
на Проектните дейности.
„Участник в проекта“ означава някое или 
всички Дружества и всяко друго НДН, който и 
да е Притежател на участие, Експлоатационни­
те дружества, Изпълнителите, Преносвачите, 
Заемодателите и Застрахователите, за които 
периодично и надлежно има писмено уведом­
ление от „Набуко Интернешънъл Къмпани“ 
в съответствие с член 37 до упълномощения 
представител на Държавата така, както е 
определен в член 24.
„Резервиран капацитет“ означава макси­
малният дебит, изразен в нормални кубични 
метри за единица време, на който Преносвачът 
има право в съответствие с разпоредбите на 
Договора за пренос.
„Акционери“ означава Лицата, притежава­
щи акции в „Набуко Интернешънъл Къмпани“ 
в даден момент от времето.
„Преносвач“ означава всяко Лице (раз­
лично от „Национално Дружество Набуко“ 
или някое Друго НДН), което има с „Набуко 
Интернешънъл Къмпани“ Договор за пренос 
на Природен газ по цялата или някоя част 
от Тръбопроводната система Набуко в даден 
момент от времето.
„Държава“ означава Република България, 
а „Държави“ означава събирателно Републи­
ка Австрия, Република България, Република 
Унгария, Румъния и Република Турция.
„Държавен орган“ означава всеки орган 
на една Държава, на всяко властово ниво, 
независимо дали упражнява законодателни, 
изпълнителни, съдебни или някакви други 
държавни функции, и включително, без огра­
ничение, всички централни, регионални, об­
щински, местни и съдебни органи или който 
и да е съставен елемент на тези органи, имащ 
правомощие да управлява, присъжда, регулира, 
налага или събира данъци, мита или други 
налози, да предоставя лицензи, съгласия, разре­
шителни, одобрения, изключения или по друг 
начин да влияе на правата и задълженията на 
които и да са Участници в проекта, техните 
наследници и законни правоприемници във 
връзка с Проектните дейности.
„Държавен субект“ означава всеки Субект, 
в който пряко или косвено дадена Държава 
има контролиращ пакет или участие със соб­
ственост или сходен икономически интерес 
или когото тази Държава контролира пряко 
или косвено. За целите на тази дефиниция 
„контрол“ означава притежаването, пряко 
или косвено, на правомощието да ръководи 
или урежда ръководенето на управлението 
и политиките на дадено Лице, било чрез 
притежаването на мажоритарно или друго 
контролиращо участие в ценните книжа с 
право на глас, капиталово участие или друго 
участие със собственост в даден Субект, по 
закон или чрез договореност между Лицата, 
вменяващи това правомощие или права на 
гласуване.